cyanic-selkie/wikianc huggingface dataset:
Jeg er Dina
Maria Bonnevie fikk Amandaprisen som beste kvinnelige skuespiller i 2002 for sin rolle som Dina. Filmen var også nominert som årets beste film.
Handling
Dina, som er datteren til lensmannen, er en helt vanlig jente helt til hun som femåring forårsaker morens død. Det fører til at Dina får sjokk og mister taleevnen. Hun har ikke noe nært forhold til sin far, og hun isolerer seg i sin egen verden. Når faren ansetter musikkstudenten Lorch som huslærer blir livet lettere. Dina har talent for musikk og cellospilling.
Når Dina blir 16 år gifter faren henne bort til sin kamerat Jacob. Etter en tid forårsaker Dina Jacob sin død. Jenta har et voldsomt følelsesliv med sterke erotiske lengsler. Dina har et seksuelt forhold til stallgutten Tomas og får med ham sønnen Benjamin, som hun ikke har noe morskjærlighet for. Hun lever i sin egen verden der hun føler hun har kontakt med sin avdøde mor, noe hun snakker åpent om til andre. Dina får seg en elsker, russeren Leo, og de har et langt kjærlighetsforhold. Når Dina tror at Leo skal reise bort for godt skyter hun ham. Hennes sønn Benjamin blir et forferdet vitne til det som skjer.
Tursti
En tursti, eller en turvei, er en opparbeidet trasé for ferdsel til fots eller med sykkel. Bearbeidingen kan variere fra rydding av noe vegetasjon og varding i utmark til en gruslagt eller asfaltert vei i cirka to meters bredde i bynære strøk. Ofte er turstier merket og kan være inntegnet på kart.
I Norge har Den norske Turistforening merket mer en 20 000 kilometer tursti, og de har nærmere 7 000 kilometer merkede vinterruter i Sør-Norge. Disse turstiene fører ofte frem til turisthytter.
Jørpeland II kraftverk
Jørpeland kraftverk II var et vannkraftverk ved Jørpeland i Strand kommune i Rogaland. Det er senere kjøpt av Jonny Krucow Heng og brukt som et atelier og til bryllup/konserter/baby showers.
Det har også blitt filmet filmer på Kraftstasjonen som Kyss meg for faen i helvete med Kristoffer Joner og Eili Harboe, og blitt brukt i flere musikkvideoer som for eksempel «i kjelleren»
Kraftverket Jørpeland I, som lå ved Jørpelandsvågen startet produksjonen i 1912 og driften ble innstilt i 1988.
Kraftverket ble bygget for å sikre energi til lokal industri.
Kraftverket ble nedlagt i 2010. Alt teknisk utstyr er fjernet, bygget brukes til andre formål. Ny stasjon er bygd like ved, Dalen 1 kraftverk
Hordak
Hordak er et spansk folk metal/black metal-band fra Madrid.
Jevgenij Jorkin
Jevgenij Mikhajlovitsj Jorkin russisk: Евгений Михайлович Ёркин (født 23. august 1932 i Noginsk, død 1994) var en sovjetisk ishockeyspiller som deltok i de olympiske vinterleker 1960 i Squaw Valley.
Jorkin vant en olympisk bronsemedalje i ishockey under vinter-OL 1960 i Squaw Valley. Han var målvakt på det sovjetiske ishockeylaget som kom på tredjeplass i turneringen bak USA og Canada. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. USA vant alle fem kampene i sluttspillsserien og vant serien med maksimale ti poeng foran Canada med åtte og Sovjetunionen med fem poeng.
Jorkin spilte 22 landskamper for Sovjetunionens herrelandslag i ishockey som målvakt.
2. årtusen f.Kr.
(3. årtusen f.Kr. – 2. årtusen f.Kr. – 1. årtusen f.Kr.)
Osvatn kraftverk
Nedre Botnavatn reguleres mellom 281 og 276 moh og Øvre Botnavatn mellom 462 og 442 moh. Det overføres også vann fra Ljosavatn.
Installert effekt er på 2,3 MW. Midlere årsproduksjon er på 13 GWh.
Etter at vannet er brukt i kraftverket renner det ut i Osvatn og vannet benyttes lenger nede i vassdraget i Tøsse kraftverk.
Kraftverket ble eid av BKK og var ferdig utbygget i 1951. I 2017 overtok Småkraft AS seks småkraftverk fra BKK.
185 Eunike
185 Eunike er en hovedbelteasteroide. Den ble oppdaga den 1. mars 1878 av Christian Heinrich Friedrich Peters fra Litchfield Observatory i Clinton, New York. Den er oppkalt etter nereiden Eunike fra gresk mytologi. Navnet skulle dessuten feire San Stefano-traktaten, som avsluttet den russisk-tyrkiske krig i 1878. – Eunike betyr «god seier» på gresk.
Jurij Baulin
Jurij Nikolajevitsj Baulin (russisk: Юрий Николаевич Баулин; født 5. oktober 1933 i Moskva, død 5. desember 2006) var en sovjetisk ishockeyspiller som deltok i de olympiske vinterleker 1960 i Squaw Valley.
Baulin vant en olympisk bronsemedalje i ishockey under Vinter-OL 1960 i Squaw Valley. Han var med på det sovjetiske ishockeylaget som kom på tredjeplass i turneringen bak USA og Canada. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. USA vant alle fem kampene i sluttspillsserien og vant serien med maksimale ti poeng foran Canada med åtte og Sovjetunionen med fem poeng.
Baulin spilte 19 landskamper for Sovjetunionens herrelandslag i ishockey og scoret fire mål.
Tom Mathisen & Herodes Falsk
Tom Mathisen & Herodes Falsk er en norsk musikk- og humorduo som ble dannet av de tidligere Prima Vera-medlemmene Tom Mathisen og Herodes Falsk etter bruddet med Jahn Teigen i 1984.
Historien
Herodes Falsk ga i 1984 ut sitt første soloalbum Born in Drammen, som har et cover som er nesten identisk med Bruce Springsteens Born in the U.S.A., som ble utgitt tidligere samme år. Året etter ble hans andre album, Falskboy, utgitt. På dette albumet medvirker også Tom Mathisen og Marius Müller. Samme år ga Mathisen og Falsk ut sin første plate sammen, under navnet Viggo & Reidar. Juleplaten Viggo & Reidar synger julen inn – en jul i containeren ble også utgitt i 1985, men ble ingen salgsuksess. I 1986 ga de ut en ny plate under eget navn, albumet Fusk, som ble en liten suksess. Etter den suksessen ble albumet Hubaluba utgitt i 1987. Albumet inneholder en rekke parodier av flere norske artister, bl.a Terje Tysland og a-ha. Året etter ble det både ny plate og spillefilm. Begge utgivelsene hadde samme tittel, nemlig Showbiz. Albumet inneholdt blant annet låten «Vi er gærne vi», filmen var en moderne vri på Askeladden-eventyret Gullslottet som hang i luften
Etter dette gikk de over til pseudonymene Viggo & Reidar igjen. Albumet Tidligere utgitt på alvor ble utgitt i 1989 og inneholdt hiten «Hutsi Tutsi». Etter dette begynte ting å skje med duoen. I 1990 lagde de albumet Fylla har skylda, og tittelåta ble duoens store gjennombrudd. Egentlig var låta bare ca. 30 sekunder, lang men så ville plateselskapet ha den lenger. Året etter ble albumet Alle fine damer har en stygg venninne laget, og det ble en ny suksess. Etter en pause fra studioet ble albumet To grunner til ikke å ha sex i kveld lansert i 1993. Albumet gjorde også stor suksess og duoen var omtrent like populær som Prima Vera var nesten 10 år tidligere. Oppfølgeren Funky Fisk ble utgitt i 1994, og inneholdt blant annet superhiten «Livet er lett og gjøre vanskelig». Året etter fikk duoen eget TV-program på TVNorge, hvor figurer som blant annet Ante Valente var å finne. Det samme gjaldt diskofigurene Børre & Gibb, som senere samme år ga ut en plate under albumtittelen Børre & Gibb.
Etter stor suksess tok de seg igjen en pause, og Herodes Falsk ga ut albumet Sånn er jeg bare og det er du også. I 1997 var duoen tilbake med albumet Chili kick, og så tok de igjen en pause til i 2000, da ble de gjenforent med Jahn Teigen etter Marius Müller sin bortgang noen måneder tidligere. Hans høyeste ønske var å gjenforene Prima Vera, men gutta sa stadig nei, men etter Müllers bortgang ble det ja. Prima Vera ga ut live- og samlealbumet The Prima Vera Show i 1999, som inneholdt både et konsertopptak fra ABC-Teatret 12. mars 1983 og de beste låtene fra på 1970- og 1980-tallet, og dro på turné. VHS og DVD av en av konsertene de hadde det året ble utgitt året etter. I 2003 var duoen igjen på farten, og sammen med komikeren Alex Rosén ga de ut albumet Credo Zeppo. Albumet ble ikke noen særlig suksess, men hadde en publikumsfavoritt med tittelen «Jeg vil råtne når jeg dør». Albumet var produsert av Tom Pettersen. I 2007 fortalte duoen at de ga seg, og i den forbindelse ble en samleplate utgitt samme år med tittelen De beste (Falsk/Mathisen). I 2021 ga de ut tre nye singler; «Positive Living in Negative Times», «Fire Up! (The BBQ Song)» og «Mad Money».
Europavei 17
Europavei 17 går mellom Antwerpen i Belgia og Beaune i Frankrike. Veiens lengde er 696 km.
Trasé fastlagt av UNECE: Antwerpen – Gent – Kortrijk – Cambrai – Reims – Beaune.
3. årtusen f.Kr.
(4. årtusen f.Kr. – 3. årtusen f.Kr. – 2. årtusen f.Kr.)
Christine Goitschel
Christine Goitschel kunne feire sin største sportslige suksess i OL 1964 i Innsbruck. Hun ble olympisk mester i slalåm, foran søsteren Marielle. I storslalåmrennet, som søsteren vant, delte Christine sølvmedaljen med kanadiske Jean Saubert.
Christine Goitschel vant ett renn i verdenscupen i karrieren, storslalåmrennet i Franconia i New Hampshire 11. mars 1967.
4. årtusen f.Kr.
(5. årtusen f.Kr. – 4. årtusen f.Kr. – 3. årtusen f.Kr.)
Økern
Økern er en delbydel sør i bydel Bjerke i Oslo, og navnet på et strøk innenfor den samme delbydelen. Delbydelen dekker også strøkene Refstad, Risløkka, Brobekk, Nordre Hovin, Aker sykehus, Bjerkebanen og Økern senter.
Strøket Økern er et område øst for Ring 3. Økern senter med t-banen regnes av bydelen som et eget strøk, men omtales i dagligtale som Økern. Senteret er et av de eldre kjøpesentrene i Oslo.
Knutepunkt
Økern er et viktig trafikknutepunkt. T-Banestasjon med buss holdeplasser Økern stasjon på Grorudbanen ligger i området. Det er Oslos mest trafikkerte T-banelinje. Økern har forbindelse med T-baneringen via Lørenbanen. Alnabanen skjærer gjennom Økern, men brukes bare til godstrafikk og har ingen holdeplasser her. Riksvei 150 (Ring 3) fra Sinsenkrysset går gjennom Økerntunnelen og det mektige Økernkrysset. Østre Aker vei skjærer også gjennom området.
Etymologi og Økern gård
Den norrøne formen av gårdsnavnet Økern var Eykrin, antakelig uregelrett sammensatt av eik og vin som betyr naturlig eng eller gressbeite.
Økern gård lå i dette området som etter navnet har hatt eikeskog. På slutten av middeelalderen ble gården delt i to bruk, men disse ble senere slått sammen igjen som kirkegods. Fra 1679 til 1681 var gården eid av stattholder Ulrik Fredrik Gyldenløve. Gården har også vært eid av Jens Bjelke, og fra 1794 til 1811 av høyesterettsdommer Peter Collett. Gården ble så solgt til forretningsmannen Ludvig Mariboe, som bodde her i to perioder fram til 1841, avbrutt av et opphold i Sverige. Gården ble oppstykket utover på 1800-tallet, overtatt av kommunen i 1938, og deretter utparsellert som byggetomter.
Det ligger tre gravhauger til gården, trolig fra eldre jernalder. Rester av hageanlegget er bevart rundt bygget til Økern sykehjem.
Andreas Tjernshaugen
Andreas R. Tjernshaugen (født 13. desember 1972), fra Nesodden, er en norsk sakprosaforfatter. Han er utdannet sosiolog. I flere år var han tilknyttet CICERO Senter for klimaforskning og deretter informasjonsansvarlig for Bioteknologirådet. Årene 2015 til 2021 var Tjernshaugen redaktør i Store norske leksikon. Siden 2021 er han forfatter av sakprosa på full tid.
Han har doktorgrad på teknologipolitikk knyttet til CO2-håndtering, og på aspekter ved miljø- og klimadebatten. Tjernshaugen er forfatter av seks bøker:
Tjernshaugen var leder for SVs ungdomsorganisasjon Sosialistisk Ungdom i perioden 1994–1996.
Madrid (autonom region)
Madrid-regionen er en autonom region og en provins i Spania. Den var tidligere del av Castilla Nuevo – «Nye Kastilja» – men med opprettelsen av dagens system med autonome regioner i Spania i konstitusjonen av 1978 ble Castilla Nuevo delt i Madrid-regionen og Castilla-La Mancha.
186 Celuta
186 Celuta er en hovedbelteasteroide. Den ble oppdaga den 6. april 1878 av Prosper-Mathieu Henry fra Observatoire de Paris i Paris. Opphavet til asteroidens navn er ukjent.
Arvid Berglind
Berglind startet sin politiske karriere i kommunestyret på Ringerike, og derfra kom han med i fylkespolitikken, fra 1964. Han var i fylkessammenheng særlig opptatt av sykehuspolitikk.
Berglind satt også i styret i Norske Kommuners Sentralforbund. Han var jernbanearbeider av yrke og ansatt i Norges Statsbaner.
Han var gift med Anne-Lise (f. 1928).
5. årtusen f.Kr.
(6. årtusen f.Kr. – 5. årtusen f.Kr. – 4. årtusen f.Kr.)
Runic (band)
Runic er et pagan/folk metal-band fra Castellón de la Plana i Spania. Bandet ble startet i 2001.
Drømmehagen
Drømmehagen (orig: In the Night Garden...) er en britisk barneserie som gikk på BBC fra 2007 til 2009. Den var spesielt rettet mot babyer og barn i ett til treårsalderen. Serien ble produsert av Ragdoll Productions, og ble skapt av Anne Wood og Andrew Davenport (en av skaperne bak Teletubbies). Programmet var stort sett filmet med skuespillere i kostymer, samt enkelte sekvenser med dukker og dataanimasjon.
Handling
Serien inneholder fargerike figurer med uvanlige navn: Hopsi Deisi, Hinkelpinkel, Makka Pakka, Konglene, Vottene, Hahoene og de tre Tomlingene, som alle bor i en hage. Figurene sier for det meste korte, repetitive fraser på et konstruert språk. Repetisjonen av lyder sammen med figurene bygger opp et forhold av gjenkjennelse ovenfor målgruppen til serien. Hagen er et fargerikt og svært dekorert miljø som skal ligne en drømmeverden. Anne Wood uttalte "We wanted to explore the difference between being asleep and being awake from a child's point of view: the difference between closing your eyes and pretending to be asleep and closing your eyes and sleeping,"
«Vi ønsket å utforske forskjellen mellom å sove og å være våken fra et barns perspektiv: Forskjellen mellom å lukke øynene og late som om du sover, og å lukke øynene og sove,»
Hver episode starter med et barn i en seng (forskjellige barn i hver episode), mens fortelleren introduserer episoden. Scenen skifter til Hinkelpinkel, som reiser i en båt til drømmehagen. Episodene avsluttes med at en av figurene får opplest en god natthistorie, som blir skapt av den magiske karusellen, en paviljong i midten av drømmehagen. Historien oppsummerer kveldens episode.
Siden Hinkelpinkel er en besøkende i hagen, legger han seg ikke, og hans avskjedssekvens («Hinkelpinkel sover ikke!» – «Skvæk!» – «Slapp av Hinkelpinkel, nå må vi dra.») runder av episoden. Drømmehagen trekker seg tilbake til himmelen, og vi får se Hinkelpinkel ligge og sove i sin lille båt, mens rulleteksten går. Siden Hinkelpinkel sover både før og etter episodene, tyder det på at hele episoden er hans drøm.
I motsetning til de fleste programmene som er myntet på smårollinger, er Drømmehagen ikke primært skapt for å være undervisende. Isteden er det meningen at programmet skal hjelpe barn med å slappe av, og å utvikle rolige forhold til sine foreldre. Anne Wood uttalte at «Vi ble veldig oppmerksomme på den nervøsiteten som oppstår rundt det å ta vare på og oppdra små barn, en nervøsitet som viste seg på mange måter, men en av de virkelig vanlige emnene som skapte nervøsitet var sengetid. Dette er den klassiske tiden for spenninger mellom barn som vil være oppe, og foreldre som vil at de skal legge seg... Så dette programmet handler om å roe ting ned, mens de fleste andre barneprogrammene på TV handler om at mest mulig må skje.»
Figurer
Hinkelpinkel, spilt av Nick Kellington, er en blå figur som ligner noe på en teddybjørn, med et stort, bønneformet hode. Han har alltid med seg teppet sitt (som egentlig er seilet på seilbåten hans), og har en tendens til å falle på ryggen når han blir overrasket. Han ankommer drømmehagen i begynnelsen av hver episode, og forlater den igjen på slutten av hver episode. Hinkelpinkel snakker ikke, men han har en bjelle i venstrefoten, en knirkelyd i midjepartiet og en rangle i venstrehånden som han lager lyder med. Hans beste venn i hagen er Hopsi Deisi og Makka Pakka. Hinkelpinkel er den eneste figuren som ikke sover i Drømmehagen, bortsett fra i en episode der han sovner i Hopsi Deisis seng. Han er tydelig ikke en av innbyggerne i hagen, men en besøkende.
Hopsi Deisi, spilt av Rebecca Hyland, er en filledukke med brun hud og rikt fargede klær. Hun har en egen spesialseng som kan bevege seg rundt i hagen. Av og til må hun fange sengen når den bestemmer seg for å stikke av. Hun har to faste uttrykk som hun sier: «Hopsi Deisi» og «Deisi Po». Hun har hår som står rett ut når hun er opphisset, og et skjørt som blåser seg opp til en tutu når hun skal danse. Hun har også en orange megafon på et stativ, og liker å synge i denne til de andre innbyggernes store irritasjon.
Makka Pakka, spilt av Cameron O'Donovan, er mindre og rundere enn de andre figurene i Drømmehagen. Han har tre pigger på hode (en på toppen og to på siden), og er offwhite i fargen. Han bor i en liten hule, og liker å vaske ting, slik som steinsamlingen sin, eller de andre figurenes ansikter. Makka Pakka stabler ofte steiner i hauger på tre eller flere. Haugene ligner piggene han har på hodet. Han sover i en steinseng, ofte med en rund stein som kosebamse. Han reiser rundt i hagen med trallen sin, Og-Pogen. Og-Pogen bærer Makka Pakkas klut og såpe, hans røde trompet og et blåseapparat som heter Huff Puff. Makka Pakka er den figuren som kan si flest ord i hagen, da han ikke bare sier sitt eget navn og «Mikka Makka Mø» fra sangen sin, men også navnet på Og-Pogen og Huff Puffen, samt av og til «Akka Pang».
De tre Tomlingene – Unn (Andy Wareham), Ooo (Holly Denoon) og Iii (Elisa Laghi) – ligner tre små dukker som har på seg drakter med striper og prikker. Unn er rød og grønn, Ooo er brun og rosa, mens Iii er rosa og gul. De bor og sover i en delt seng midt i en busk, i åpningene mellom buskens grener. Tomlingene liker å spille på trommer og keyboard, selv om de ikke innehar noen musikalske egenskaper, og de liker også å leke med de store byggeklossene sine. Buksene deres henger utenfor huset på en tørkesnor, og Tomlingene tar disse på seg når de skal leke ute i hagen.
Konglene (røde) og Vottene (blå) er to familier som består av ti bittesmå figurer (en mor og en far, samt fire gutter og fire jenter). Figurene bor i en vertikaldelt tomannsbolig ved foten av et tre. Konglene opptrer i de fleste episodene, mens vottene opptrer sjeldnere. Konglene kan entre huset sitt ved å fly ned igjennom pipen, samt på vanlig måte igjennom hoveddøren. De to familiene er animert ved hjelp av stop-motion animasjon.
Hahoene er fem veldig store, oppblåsbare putelignende figurer av forskjellig størrelse og farge, med øyne og smilende munner. De beveger seg sakte igjennom hagen, med dype fjærende lyder. Hahoene dukker opp bak paviljongen i midten av hagen når alle figurene samler seg der for å danse, og er også blant figurene i hagen som legger seg til å sove på slutten av hver episode.
Titteiene er CGI-animerte tropiske fugler som synger sin egen sang. Når de synger sammen signaliserer de at det er på tide for innbyggerne i Drømmehagen å legge seg. Det er fire små blå Titteier (blå svaler), tre større rosa fugler (hærfugler), to store grønne (turakoer) og en stor flerfarget tukan med et stort lilla nebb.
Ninky Nonken er et tog med fem ulike vogner. Størrelsen til toget er paradoksal, da utvendige bilder viser et leketog, mens innvendige bilder viser et tog stort nok til å ta med seg innbyggerne i Drømmehagen. Passasjerene i Ninky Nonken må ha på seg setebelter, da starten og stoppen til toget er ekstremt brå, samt at det går opp og ned trestammer og på undersiden av grenene i treet. Ninky Nonken virker å kjøre på egen hånd, og «sover» på samme måte som de andre figurene på slutten av episodene.
Sendinger
Opprinnelig ble programmet laget for CBeebies-kanalen til BBC, og sendt der hver dag fra første april 2008.
I Canada, Australia, India og Malaysia ble også serien sendt.
Produkter
Det er mulig å kjøpe flere leketøy, DVD-er og bøker i serien.
DVD-er
Det er sluppet fem DVD-er på originalspråket, hvorav to er oversatt til norsk. De to norske DVD-ene ble lansert 25. mars 2009, og heter Drømmehagen: Hvem er her? og Drømmehagen: Hvem skal være med i Plinky Plonken?
Leker
I januar 2009 bekreftet en talsmann for BBC at de hadde bedt Hasbro om å endre hudfargen til Hopsi Deisi etter at de hadde mottatt en «håndfull klager». Dukken var opprinnelig sluppet med en tydelig lysere hudfarge enn i serien, og dette ble sett på av enkelte som rasistisk. Selv om det av BBC ble opplyst om at Hopsi Deisi er tydelig lysere i huden i tegnefilmdelen av serien enn i dukkefilmdelen.
Tranekær
Tranekær er en landsby på det nordlige Langeland i Danmark, mellom Tranekær slott i nordbyen og Tranekær kirke i vestbyen. Den er oppkalt etter Tranekær slott og var til 2007 hovedby i Tranekær kommune, selv om Tullebølle var den største by i kommunen. Fra 2007 er byen en del av Langeland kommune som tilhører Region Syddanmark.
Limtrehallen
Limtrehallen er en flerbrukshall i Moelv. Det er kunstgressbane og friidrettsanlegg der.
Israel under Sommer-OL 2008
Israel under Sommer-OL 2008. Førtitre sportsutøvere, tjuetre menn og tjue kvinner fra Israel deltok i tolv sporter under Sommer-OL 2008 i Beijing. De kom på delt 80.-plass med en bronsemedalje. Padleren Michael Kolganov var landets flaggbærer under åpningsseremonien.
Lierelva (Lier)
Lierelva er ei elv i Lier kommune i Viken. Den dannes ved samløpet mellom Glitra og Asdøla i Sylling, og renner mot sør gjennom Lierdalen til munningen i Drammensfjorden ved Linnesstranda.
Elva er infisert med lakseparasitten Gyrodactylus salaris.
6. årtusen f.Kr.
(7. årtusen f.Kr. – 6. årtusen f.Kr. – 5. årtusen f.Kr.)
Radio ØB
Radio ØB er en del av Mediehuset Østlandets Blad. Radioen holder til i Ski og har Follo og omland som dekningsområde.
Frekvenser
Kanalen er også tilgjengelig som nettradio.
Veluwe
Veluwe er et skogsområde i sentrum av Nederland, i provinsen Gelderland. Området ligger mellom tettstedene Apeldoorn – Dieren – Arnhem – Wageningen – Ede – Harderwijk – Hattem. I Veluwe ligger blant annet området Solse Gat og nasjonalparken Hoge Veluwe.
Mye skog på Veluwe er plantet for å holde sanddynene på plass. Av denne årsaken finnes det mange grantrær i området, ettersom gran ble funnet velegnet til å holde på jordsmonnet. Deler av området er også tradisjonelt brukt til jakt. Prins Hendrik, som var gift med dronning Wilhelmina, satte ut villsvin i området. Det finnes også muflon (en europeisk villsau-art) og muntjac (Muntiacus reevesi) på stedet; begge deler er introduserte arter i Nederland. Ravn har også blitt introdusert til området. Ellers er Veluwe rikt på hjort og diverse fuglearter.
Utvikling
Den siste tiden forsøker man å forbinde naturområdene på Veluwe med hverandre for å danne ett gjennomgående område. Slik vil man at isolerte populasjoner kommer i kontakt med hverandre for å legge til rette for genetisk mangfold og dermed økte overlevelsesmuligheter.
Man søker også å opprette slike forbindelser til områder utenfor Veluwe.
Solse Gat
Solse Gat er et meget spesielt sted i Veluwe. Det ligger i skogen mellom kommunene Putten, Garderen og Ermelo. Det dreier seg om en enorm grop i terrenget, og det er ikke klarlagt hvordan gropen har oppstått.
En mulig teori er at gropen ble skapt av et enormt stykke smeltende is i istiden. Det er i så fall et spor i terrenget etter at det en gang lå en pingo på stedet. En pingo er en haug av is dekket med jord, opptil 90 m høye, fremkommet ved at grunnvann i permafrostområder presses mot overflatelaget og får dette til å bule opp. Da klimaet ble varmere, smeltet slike ishauger og ble til kratere og innsjøer.
En annen teori er at stedet er et erodert hull i sanddynene.
Ifølge en gammel legende stod det et kloster på stedet; munkene oppførte seg så dårlig at hele klosteret forsvant ned i jordgapet.
I dag er Solse Gat et populært sted for New Age-tilhengere og ønskekvist-brukere, fordi de finner «ley-linjer» på dette stedet.
7. årtusen f.Kr.
(8. årtusen f.Kr. – 7. årtusen f.Kr. – 6. årtusen f.Kr.)
Plott
Plott brukes i følgende betydninger:
Leonor av Spania
Leonor av Spania (Leonor de Borbón y Ortiz, født 31. oktober 2005 i Madrid) er en spansk prinsesse, tronfølger og fyrstinne av Asturias. Hun er nummer én i arvefølgen til Spanias krone.
Hun er datter av Spanias kongepar Felipe VI og Letizia. Hun ble prinsesse av Asturias (kronprinsesse) etter at bestefaren, kong Juan Carlos, abdiserte. Prinsessens far, kong Felipe, overtok tronen 19. juni 2014 og Leonor ble samtidig tronfølger.
Fylkesvei 5354
Fylkesvei 5354 går mellom Indre Arna og Takvam i Bergen kommune. Veiens lengde er 8,1 km.
Veistrekningen fungerer som omkjøringsvei når Arnanipatunnelen og Takvamtunnelen er stengt.
Frem til 2019 hadde veien betegnelsen fylkesvei 276 (Hordaland).
Magne Jordanger
Magne Jordanger (født 1953) er en norsk investor.
Jordanger eide i sin tid (sammen med Odd Rune Austgulen og Petter Raaholt) investeringsselskapet Investa. Dette selskapet var en av de største gjeldsforhandlingene i historien på begynnelsen av 1990-tallet. Forsikringsgiganten UNI Storebrand erklærte betalingsstopp i august 1992, noe som førte til at det kortsiktige lånemarkedet falt som dominobrikker, inkludert Investa med en kortsiktiggjeld på 2,4 milliarder kroner. Anders Wilhelmsen Gruppen kjøpte Investa i mai 1993 og har siden tjent milliarder på restene av Investa. Jordanger var mannen bak Oslo Plaza og utbyggingen i Hafjell (sammen med Knut Utstein Kloster senior) i forkant av OL.
Jordanger har i etterkant av dette vært en av pionerene i det polske eiendomsmarkedet med utbygning av kjøpesentrene som en primæraktivitet. Ifølge tidsskriftet Kapital er Jordanger god for ca. 1,8 milliarder kroner.
Najdangijn Tÿvsjinbajar
Najdangijn Tÿvsjinbajar (født 1. juni 1984) er en mongolsk judoka. Han er bosatt i Ulan Bator.
Naidan ble Mongolias første OL-vinner da han gikk til topps i vektklassen inntil 100 kg under OL 2008 i Beijing.
Liste over kirker i Viken
Liste over kirker i Viken lister kirkebygg i Den norske kirke og andre kristne kirkebygg i Viken. Tidligere Akershus og Østfold fylke utgjør Borg bispedømme, mens kirkene i tidligere Buskerud fylke sogner til Tunsberg bispedømme. Lunner og Jevnaker kommuner i tidligere Oppland fylke sogner til Hamar bispedømme.
Hawking
Hawking, også kjent som Hawking Drama, er en BBC tv-film som omhandler den tidlige universitetskarrieren til fysikeren Stephen Hawking da han var ved University of Cambridge.
Handlingsreferat
På Stephen Hawking sin 21. bursdag møter han en ny venninne, Jane Wilde. Det oppstår en sterk tiltrekning mellom dem, og Jane blir fascinert av Hawkings arbeid om stjerner og universet. Men hun innser at det er noe veldig galt med Stephen når han plutselig oppdager at han ikke klarer å stå opp. På sykehus finner de ut at Stephen lider av en Motonevronsykdom, og legen forventer ikke at Stephen ikke kommer til å overleve i mer enn to år. Stephen vender snart tilbake til Cambridge University og ønsker å fortsette med sin doktorgrad. Hans kollegaer trives med det akademiske livet, men det ser det ut til at Stephens liv er satt på vent på grunn av sykdommen. Hans veileder Dennis Sciama forsøker å hjelpe, men Stephen avviser ham og synker inn i en depresjon.
Den rådende hypotesen i kosmologi på denen tiden hevder at universet ikke hadde noen begynnelse - universet har alltid eksistert, og kommer alltid til å eksistere - og denne hypotesen domineres av professor Fred Hoyle. Stephen får høre om en tale som Hoyle planlegger å presentere ved et foredrag hos Royal Society. Stephen leser gjennom beregningene hans, oppdager en feil, og konfronterer Hoyle offentlig etter at Hoyle er ferdig med å foredraget sitt. Dette ser ut til å gi Stephen tillit til å komme i gang med hans eget vitenskapelige arbeid. Nesten samtidig blir Stephen introdusert for en ny måte å tenke rundt emnet, på grunn av en annen fysiker, Roger Penrose.
Topologi er en tilnærming som bruker begreper i stedet for ligninger for å tenke på universet, og dette viser seg å være det perfekte verktøyet for Stephen - som begynner å få problemer med å skrive på grunn av sykdommen hans. Roger Penroses største lidenskap er skjebnen til døende stjerner. Når en stjerne kommer til slutten av livet, begynner den å kollapse. Beregningene hans antyder noe ekstraordinært. Kollapsen til en døende stjerne ser ut til å fortsette på ubestemt tid, frem til stjernen danner et svart hull i verdensrommet. I hjertet av dette svarte hullet, viser Penrose, det noen forskere kaller singularitet. Dette bruker Stephen når han skal skrive sin doktorgrad. Han har alltid vært skeptisk til hypotesen om at universet ikke har noen begynnelse, og nå ser han en metode å forklare den revolusjonerende og svært kontroversielle ideen om at universet kan ha en begynnelse.
Sciama er skeptisk, men støttende og glad over å se studenten sin klar til doktorgraden. I mellomtiden fortsetter hans helse å forverres. Han skriver og går med stadig større vanskeligheter, og måten han snakker på begynner også å påvirkes av sykdommen. Men han er fremdeles i forhold med Jane, og ønsker å gifte seg med henne. To år etter hans diagnose er Stephen fremdeles i live, og har også spilt en viktig rolle i et stort vitenskapelig gjennombrudd som revolusjonerer måten vi tenker om universet. I dag er den vitenskapelige konsensus at universet begynte med et stort smell, for milliarder av år siden som førte til en kosmisk eksplosjon til rom og tid. I tillegg følges to amerikanske forskere, Arno Allan Penzias og Robert Woodrow Wilson, på deres eget vitenskapelige oppdrag: Forskningen deres skulle forsøke å bevise Hawkings teoretiske arbeid.
1. årtusen f.Kr.
(2. årtusen f.Kr. – 1. årtusen f.Kr. – 1. årtusen)
Europavei 403
Europavei 403 går mellom Zeebrugge og Tournai i Belgia. Veiens lengde er 96 km.
Saxo Grammaticus
Saxo Grammaticus (født ca. 1160, død ca. 1220) var en dansk lærd, skriver og historiker. Hans navn Sakse (= «sakser», «tysker», men latinisert til Saxo) var et vanlig navn i middelalderens Danmark. Man vet så godt som ingenting om hans liv, men i sitt verk Gesta danorum (Danskenes bedrifter) nevner han at både hans far og farfar hadde tjent som soldater under kong Valdemar den store, og at han kunne ønske seg å tjene Valdemar Seier, men helst på en mer åndelig måte.
Saxo arbeidet for Absalon, erkebiskop i Lund, selv om hva hans nøyaktige beskjeftigelse ikke er kjent, men antagelig var han skriver. Hans elegante og klassiske latin kan tyde på at han fikk sin utdannelse utenfor Danmark, kanskje i Paris eller i en fransk klosterskole.
Liv og virke
Chronica Jutensis (dansk: Jyske krønike), et lite, historisk arbeid av en ukjent forfatter fra midten av 1300-tallet, skrevet på latin, opplyser at Saxo ble født på Sjælland. Det er usannsynlig at han ble født før 1150 og det er antatt at han døde en gang rundt 1220. Det latinske tilnavnet Grammaticus («Den lærde») ble først tillagt ham i Chronica Jutensis, omkring år 1342, og den eldre delen av Chronica Sialandie (Sjælland-krøniken) refererer til Saxo cognomine Longus, som løselig kan oversettes som «Sakse med tilnavnet den lange».
Spøkelsesfesten
Spøkelsesfesten (tradisjonell kinesisk: 盂蘭節; pinyin: yulanjié, eller alternativt forenklet kinesisk: 鬼节; tradisjonelt: 鬼節; pinyin: guǐjié) er en kinesisk fest som inntreffer den femtende natten i den sjuende måneden (også kalt spøkelsesmåneden) i den kinesiske kalender (som er en lunisolarkalender). Det innebærer at den faller i august.
Saxo Grammaticus
Liv og virke
Saxo levde i en tid med krig og dansk ekspansjon, ledet av erkebiskop Absalon (1128-1201) i Lund, og Valdemar-kongene. Danskene var også truet av vendere som angrep over den danske sørgrensen og fra sjøen. Valdemar den store hadde akkurat vunnet borgerkrigen, og senere hadde sønnen Valdemar Seier ledet en hær over Elben for invadere Holstein.
Spøkelsesfesten
Etter kinesisk folkelig tradisjon er spøkelsesmåneden den måned da himmelens og helvetes porter åpnes og sjelene slippes fri i en måned. Folk brenner papirpenger og setter mat på altere, som en veldedighet overfor de døde som de selv ikke er i slekt med.
Saxo Grammaticus
Liv og virke
Sven Aggesen, en dansk adelsmann og forfatter av en noe tidligere Danmarkshistorie enn den til Saxo, beskrev sin samtidige Saxo som sin contubernalis, altså hans teltkamerat. Det tyder på at Saxo og Sven kan ha vært soldater sammen, kanskje tjenestegjort sammen for den danske kongens hærtokt. Det kan være sant for Svens tilfelle, men for Saxo er det få, om noen, bevis som støtter denne hypotesen. Det finnes også en Saxo på en liste over prester i Lund, og hvor en Sven også var nedtegnet som erkediakon.
Spøkelsesfesten
Festen har sine røtter dels i den buddhistiske Ullambana-sutraen og dels i taoistiske tradisjoner. For kinesiske buddhister er den en av årets viktigste fester.
Saxo Grammaticus
Liv og virke
Begge argumenter, både for en sekulær og en religiøs Saxo, bekrefter at han var godt utdannet. Som prest ville han ha fått undervisning i latin, og sønner av store eller rike menn ble ofte sendt til Paris for høyere utdannelse og dannelse. Saxo kom fra en soldatfamilie, og skrev selv at han var klar for å bli soldat.
Saxos utdannelse og dyktighet støtter tanken at han ble utdannet utenfor Danmark. En del forskere har foreslått at tilnavnet «Grammaticus» ikke henviser til hans utdannelse, men heller til hans velformulerte latinske stil. Fra hans skrifter er det kjent at han var i tjeneste og mottok støtte fra erkebiskop Absalon. Som medlem av erkebiskopens stab må han ha vært bosatt i Lund. I sitt testamente etterga Absalon sin skriver Saxo en liten gjeld på to og en halv merker sølv, men ba ham om å levere tilbake to håndskrifter han hadde lånt fra Sorø kloster. Disse to håndskriftene er kjent i dag. Det ene, med skrifter av den romerske historikeren Justinus, er i dag å finne på Det Kongelige Bibliotek, med påskriften: Liber sancte Marie de Sora per manum Absalonis Archiepiscopi (= Tilhører Skt. Marie kloster i Sorø, gave fra erkebiskop Absalon). Det andre, med samme påskriften, er gått tapt. Det inneholdt skrifter av den romerske forfatteren Valerius Maximus. Begge disse skribentene var Saxos viktigste stilistiske forbilder. Absalon kaller ham clericus, noe som kan oversettes både med «prest», «geistlig», «klerk» eller «sekretær». Noe bevis for at Saxo var prestevidd er det ikke. Arven etter Saxo Grammaticus var seksten håndskrevne bøker (eller deler) av danskenes heroiske historie, kalt Gesta Danorum, i Jørgen Olriks oversettelse Sakses Danesaga.
Gesta Danorum
I forordet til verket skrev Saxo at hans beskytter, erkebiskop Absalon, hadde oppmuntret ham til å skrive en heroisk historie om danskenes historie. Det er antatt verket ble påbegynt en gang rundt 1185, etter at Sven Aggesen skrev sin historie. Målet med Gesta Danorum var som Saxo selv skrev, å ære fedrelandet, noe han gjør etter modell av eposet Æneiden av Vergil, men også etter inspirasjon av Platon, Cicero og den mer samtidige kvasihistoriske forfatteren Geoffrey av Monmouth.
Saxos verk var i 16 håndskrevne bind, og det ble trykket allerede i 1514. Eldre forskning regnet med at Saxo hovedsakelig bygger på sagnstoff i de første ni bindene. Det plasserte Gesta danorum som et supplement til Eddadiktningen. I de senere år har man begynt å helle mer til den oppfattelsen at Saxo videre gir faktiske overleveringer minst fra det tredje bindet. Derimot må han anses for å være tendensiøs, og han er også tilbøyelig til å forklare uforståelige forhold med henvisning til at gudene griper inn.
Inspirasjon
William Shakespeare skapte sin tragedie Hamlet ut fra en historie som bygget på beretningen om Amletus (dansk: Amlet, Amleth eller Amled) i Gesta Danorum. Det er dog tvil om Shakespeare noen gang leste Saxos fortelling om Amlet, eller om han hadde lest eller fått høre en gjendiktning eller sammendrag av historien.
Vhäldemar
Vhäldemar er et spansk power/heavy metal-band fra Baracaldo (Vizcaya), som ble grunnlagt i 2000. Bandet ga ut sitt første album Fight to the End i 2002.
Kløvtveit kraftverk
Kløvtveit kraftverk er et vannkraftverk i Gulen kommune i Vestland.
Kraftverket utnytter et fall på ca. 380 meter fra Kløvtveitvatnet til Austgulfjorden. Nedslagsfeltet er på 10,9 km² og tilsiget på 50 millioner m³.
Kraftverket har installert en peltonturbin med ytelse på 8,9 MW. Midlere årsproduksjon er på 36 GWh.
BKK inngikk i forbindelse med utbyggingen avtale i 2001 om å innbetale 250.000 kroner til et kommunalt fiskefond i Gulen, som brukes til å vedlikeholde og styrke innlandsfisket i kommunen. Fiskere, grunneiere og foreninger som fremmer fiske kan søke prosjektmidler fra fondet.
187 Lamberta
187 Lamberta er en hovedbelteasteroide. Den ble oppdaga den 11. april 1878 av Jérôme Eugène Coggia fra Observatoire de Marseille i Marseille. Den er oppkalt etter den tyske astronomen og matematikeren Johann Heinrich Lambert. Navnet ble gitt femenin form i tråd med daværende praksis for asteroidenavn.
Domnall I av Strathclyde
Domnall I av Strathclyde (moderne gælisk: Domhnall; moderne walisisk: Dyfnwal; moderne engelsk: Donald) var en hersker av kongedømmet Strathclyde i sydlige Skottland for en tid på begynnelsen 900-tallet og kanskje også sent på 800-tallet.
Domnall er kjent kun fra Krøniken over kongene av Alba, som slår fast at «på denne tiden døde Doneualdus, konge av britonene». «Denne tiden» viser til regimet til kong Causantín mac Áeda (Konstantin II av Skottland) etter år 908, men før 916. Domnall var sannsynlig en slektning av Eochaid, enten gjennom dynastiet til Cináed mac Ailpín (Kenneth I av Skottland) eller det innfødte britiske dynastiet Run, men ingenting av dette kan vites med sikkerhet. Imidlertid er det fakta at Krøniken over kongene av Alba rapporterer hans død, enn noe annet, betyr at han ikke er en annen ved samme navn, Domnall mac Áeda, en senere konge i Strathclyde.
Ernesto Teodoro Moneta
Ernesto Teodoro Moneta (født 20. september 1833, død 10. februar 1918) var en italiensk journalist og fredsforkjemper.
Kurt Hager
Kurt Hager (født 24. juli 1912 i Bietigheim (Württemberg), død 18. september 1998 i Berlin) hadde som medlem i Sentralkomiteen i SED og Politbyåret i Sentralkomiteen i SED ansvaret for Kultur- og utdanningspolitikken i DDR. Han gikk for å være SEDs sjefsideolog.
Ernesto Teodoro Moneta
Biografi
Moneta ble født inn i en velstående familie med liberale synspunkter. Han begynte på militærakademiet og kjempet sammen med Guiseppe Garibaldi den siste fasen av Italias samling. Moneta var vitne til den østerrikske generalen Radetskis herjinger i Milano i 1848. Skuffet over tapet ved Custoza i 1866 forlot han det militære og ble journalist.
I 1867 ble han redaktør av avisen Il Secolo i Milano, som ble landets største. I spaltene argumenterte Moneta for å forene italiensk enhet og nasjonalisme med arbeidet for internasjonal fred og voldgift. Han ønsket seg et «fredsforbund av Europas stater».
Etter 30 år i avisen gikk Moneta av og ofret seg for fredssaken. Han grunnla og ble president i den lombardiske «Unione Lombarda per la Pace e l'Arbitrariato» (den lombardiske union for fred og voldgift). Han grunnlag fagtidsskriftet La Vita Internationale og utga fredsalmanakker for allmenheten. Han satt fra 1895 i styret for Det internasjonale fredsbyrå i Bern.
Nobels fredspris
Moneta hadde vært foreslått til Nobels fredspris hvert år siden 1902, da han fikk prisen i 1907. Blant forslagsstillerne var Bjørnstjerne Bjørnson. Reaksjonene på utdelingen var positive Italia, Tyskland og Storbritannia, men den nordiske pressen stilte seg sterkt kritisk. I Norden var pressen skuffet over at prisen ikke gikk til Klas Pontus Arnoldson og Fredrik Bajer.
Utdelingen av Nobelprisen foregikk i 1907 ikke på annen måte enn at den ble kunngjort den 10. desember. Kunngjøringen ble utført av statsminister Jørgen Løvland i Nobelinstituttets festsal. Det skjedde etter at møtet var innledet ved en minnestund over kong Oscar II, som døde to dager tidligere.
Moneta vakte oppsikt da han støttet Italias angrep på Tyrkia i 1911. Han mente at angrepet gjenopprettet en balanse i middelhavsområdet. Albert Gobat som hadde fått prisen i 1902, mente at krigen krenket internasjonal rett. Bertha von Suttner krevde at Moneta skulle bli fratatt nobelprisen og tillitsvervene i fredsbevegelsen. Fredskongressen i Geneve i 1912 fordømte Monetas syn.
Moneta gikk også inn for Italias tilslutning til ententen, men døde før første verdenskrig var over.
APFSDS
Panserbrytende finnestabilisert pilammunisjon eller armour-piercing fin-stabilized discarding sabot (APFSDS) er en type ammunisjon. Sammen med blant annet HEP og HEAT utgjør denne ammunisjonstypen standard oppsett på blant annet Leopard 1A5NO.
APFSDS er en ammunisjonstype med svært høy hastighet (opp mot 2 000 m/s) og flat bane, og spesielt godt egnet mot hardt pansrede mål, for eksempel stridsvogner. Selve prosjektilet er pilformet og består av en kjerne av hardt metall med diameter på 4–5 cm, og holdes på plass i granaten av en plastkappe som faller av umiddelbart etter at prosjektilet har forlatt kanonløpet. Virkningen i målet ved bruk av APFSDS er ytterst effektfull, med både sjokk- og splintskader, varmeutvikling og påfølgende eksplosjoner og brann som vanlige scenarioer ved treff.
Prosjektilet har ingen sprengladning. Det er kun den kinetiske energien som gir virkningen i sammenstøtet.
Ammunisjonen finnes også i en versjon med sporlys, APFSDS-T (T står for tracer).
Inntrengningsdybden har sammenheng med farten og lengden på pilen. For eksempel kan den være 400 mm i RHA på 3 000 meter for en pil som er 55 cm lang.
Color Air
Color Air var et virtuelt flyselskap som drev med salg av billetter på innenriksruter i Sør-Norge, og til noen få destinasjoner i Europa. Det var et søsterselskap av Color Line. Selskapet startet 6. september 1998, men ble slått konkurs 1. oktober 1999. Selskapet disponerte en flåte med tre Boeing 737-300-fly med plass til 142 passasjerer hver. Selskapet hadde ikke egne godkjenninger, men kjøpte tjenesten fra britiske Air Foyle. Selskapet var således ikke et flyselskap, men var godt i gang med arbeidet for å skaffe seg egne tillatelser da de slo seg konkurs.
Historie
Color Air startet med flyvninger fra Oslo til Ålesund, og fulgte opp med flyvninger til Bergen og Trondheim. Selskapet opererte også en daglig flygning til London og en ukentlig flyvning til Alicante
Før 1998 var det norske innenriksmarkedet dominert av SAS og Braathens, mens Widerøe hadde monopol på kortbanenettet. Men med åpningen av den nye hovedflyplassen på Gardermoen den 8. oktober 1998, kom det en enorm kapasistetsfrigjøring på det norske innenriksnettet. Denne nye kapasiteten ønsket skipsreder og eier av Color Line Olav Nils Sunde å utnytte ved å starte et innenriks lavprisselskap etter mønster fra utlandet.
Flyselskapet klarte ikke det knallharde konkurransen med SAS og Braathens. De to gamle duopolistene satte kraftig ned prisene for å presse Color Air ut av markedet. Det er antatt at Color Air tapte en halv milliard kroner i de 13 månedene de opererte. Den sterke lojaliteten fra bedriftskundene til SAS og Braathens, spesielt gjennom bonusprogrammene deres, påpekes av de fleste analytikerne å være en av årsakene til at selskapet gikk under. I tillegg er det påpekt at operasjonen var for liten til å bli lønnsom, de startet med for få fly. I motsetning til mange andre lavprisselskaper i utlandet, som eksplisitt satser på privatmarkedet, prøvde Color Air å ta markedsandeler av bedriftsmarkedet, blant annet med reklamekampanjer rettet mot bedriftsmarkedet, men feilet. Samtidig matchet i stor grad SAS og Braathens prisene til Color Air, slik at det ikke ble de store besparelsene. Color Air drev bare et knapt år, før selskapet slo seg selv konkurs i 1999.
Color Air var første flyselskap til å ta av fra den nyåpnede Oslo lufthavn, Gardermoen i 1998.
Flåte
Color Air administrerte en flåte bestående av følgende fly:
Astute-klassen
Astute-klassen er en britisk klasse undervannsbåter.
Klassen ble opprinnelig bestilt i 1997 for å erstatte S-klassen, men programmet har vært forsinket og ble omstrukturert i 2003. Astute-klassen er forventet å bestå av syv undervannsbåter, i juli 2012 var to sjøsatt og tre andre under bygging.
Astute-klassen består av (per juli 2012):
Scottsdale
Scottsdale er et navn på flere steder:
Gerald Cash
Gerald Cash (født 28. mai 1917, død 6. januar 2003) var den tredje generalguvernøren i samveldet Bahamas (1979–1988).
Viktor Prjazjnikov
Prjazjnikov vant en olympisk bronsemedalje i ishockey under vinter-OL 1960 i Squaw Valley. Han var med på det sovjetiske ishockeylaget som kom på tredjeplass i turneringen bak USA og Canada. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. USA vant alle fem kampene i sluttspillsserien og vant serien med maksimale ti poeng foran Canada med åtte og Sovjetunionen med fem poeng.
Prjazjnikov spilte 23 landskamper for Sovjetunionens herrelandslag i ishockey og scoret åtte mål.
Sofa
En sofa er et langt møbel beregnet for flere personer til å sitte på. Sofaer kan også brukes til å ligge på, ofte for én person, men gjerne for to eller flere. Sofaer har vanligvis stoppede seter, ryggstøer og armlener og er utstyrt med myke puter slik at de skal være behagelige å bruke.
Etymologi
Fra 1620; «hevet seksjon av et gulv, dekket med tepper og puter», fra tyrkisk, sofa.
Utforming
Sofaer kan være trukket med lær, ekte eller imitert skinn eller forskjellige slags tekstiler. Sofaer er ofte plassert i stuer, resepsjoner eller venteværelser, vanligvis inn mot en vegg, men også trukket ut på gulvet slik at de fyller rommet. Enkelte sofaer er utfomet som hjørnesofaer for bedre tilpassing til rommet. En sovesofa har nedleggbar rygg og løse puter og kan gjøres om til en seng.
Moderne sofaer selges ofte som sittegrupper bestående av en toseter, treseter samt en lenestol med samme trekk og utforming. Et møblement av sofa, lenestoler og et lavt bord, ofte kalt sofabord, kan kalles «salongmøblement». Sofaer kan ellers utstyres med løse pynteputer. Tidligere ble det også brukt antimakassarer, det vil si varetrekk over rygg og armlener brukt for å beskytte mot fettflekker.
Lengde
Sofaer pleier vanligvis å være til 2-4 personer. Verdens lengste ble satt sammen av Ekornes i Sykkylven på Sunnmøre i et vellykket forsøk på å komme i Guinness rekordbok. Den var 890 meter lang.
Sofavelger, sofabonde og sofapotet
Uttrykket «sofavelger» skriver seg fra dette møbelet. Man tenker seg at en slik velger under en politisk folkeavstemning foretrekker å bli værende hjemme, trygt plassert i sofaen, fremfor å forflytte seg til valglokalet. En sofavelger kan derfor også kalles «hjemmesitter». Ved valg der kandidatene på forhånd har nokså lik velgeroppslutning gjelder det å snakke til og få med seg de ellers passive sofavelgerne.
En «sofabonde» er et kallenavn for en lat storbonde som deltar lite i det grove arbeidet på gården.
«Sofapotet» betegner en lat og overvektig person som bare ligger på sofaen hele dagen i stedet for å være i fysisk aktivitet.
Bokmål
Bokmål er en av to offisielle målformer av norsk skriftspråk, hvorav den andre er nynorsk. I skrift har 87,3% bokmål som hovedmål i skolen. Etter skriftreformene av riksmål i 1987 og bokmål i 1981 og 2005 er det lite som skiller bokmål og riksmål i alminnelig bruk.